Tipsy Terte hou Tipsy Tee | News24
Tipsy Terte hou Tipsy Tee
TIPSY? Dalk, maar nie in die gewone sin van die woord nie. Net vrolik, laf en vol omgee.
Die Tipsy Terte van Jeffreysbaai hou op 4 November om 12:00 hul heel eerste Tipsy Tee Anoniem by Hooked on JBay in Oosterlandstraat, Jeffreysbaai ten bate van die Oosterland Kinderhuis in Despatch.
Doreen Pieters, 'n voormalige inwoner van die kinderhuis, deel haar verhaal: van 'n weggooi kind tot 'n kinderhuiskind, 'n misbruikte kind, 'n kind vol hartseer en kwaad, en dan, 'n kind in pleegsorg. Die groot ommekeer in haar lewe, maar steeds spook die haar verlede by haar as kind, tiener en jong vrou.
Tot sy besluit het, genoeg is genoeg.
Toegang is 'n donasie aan die kinderhuis.
"Die soort werk wat Moeder Teresa gedoen het, is een van die groot inspirasies agter die Tipsy Terte," sê die hoof tipsy tert, Marelize Fourie. "Sy het gesê: 'Vrede begin met 'n glimlag', en dit is werklik so. Dit nie hoeveel jy gee nie, maar met hoeveel liefde jy dit gee. Waar beter om te begin as in jou eie gemeenskap?"
Die Tipsy Terte is tans besig met 'n spesiale almanak vir 2018 waarin 12 plaaslike vroulike ambassadeurs sal pronk. Die almanak sal teen Desember 2017 beskikbaar wees.